Listahan ng mga episode ng Suzumiya Haruhi no Yuuutsu

Isang teleseryeng anime ang Suzumiya Haruhi no Yuuutsu. Ginawa ng Kyoto Animation at idinirek ni Tatsuya Ishihara, ibinase ito sa Haruhi Suzumiya, isang serye ng mga nobelang magaan na isinulat ni Nagaru Tanigawa at iginuhit ni Noizi Ito. Umiikot ang kuwento kay Kyon, isang lalaking nasa mataas na haiskul (senior high school), na isang araw ay nakatagpo si Haruhi Suzumiya, isang babaeng maligalig na walang kaalam-alam sa kapangyarihan niya: ang baguhin ang lahat-lahat. Napasama si Kyon sa Brigada SOS, isang di-opisyal na samahang may dayo (alien), manlalakbay-oras (time traveler), at esper.

Inere ang unang season ng anime, na may 14 na episode, sa bansang Hapón noong ika-2 ng Abril hanggang ika-2 ng Hulyo 2006. Orihinal na ipinalabas ito sa di-tuwirang ayos (nonlinear order). Ang ikalawang season naman nito, isang pagsasaere muli ng unang season na may kasamang 14 na bagong episode, ay inere sa ayos ayon sa pagkakakuwento (chronological order). Ipinalabas ang lahat ng 28 episode na ito noong ika-3 ng Abril hanggang ika-9 ng Oktubre 2009. Inilabas naman ng Bandai Entertainment sa Hilagang Amerika ang naturang anime. Noong 2014, nakuha ng Funimation ang lisensiya nito pagkatapos magsara ang Bandai Entertainment.

Ang pambungad na tema (opening theme) ng unang season ay  na kinanta ni Aya Hirano, samantalang ang kantang  na kinanta nina Hirano, Minori Chihara, at Yuko Goto ang nagsilbing pangwakas na tema nito. Para naman sa unang episode na ipinalabas (ika-11 sa ayos ng pagkakakuwento), ang pambungad na tema naman ay  na kinanta naman ni Goto. Para naman sa ikalawang season nito, ang pambungad na tema ay Super Driver na kinanta ni Hirano, at ang kantang , kinanta nina Hirano, Chihara, at Goto, ang ginamit na pangwakas na tema nito.

Sinundan ng isang pelikula ang anime, ang Suzumiya Haruhi no Shoushitsu. Ibinase ang kuwento nito sa ikaapat na nobela ng serye ng kaparehong pangalan.

Talaan ng episode

Unang season 
Inere ang unang season na ipinalabas mula ika-2 ng Abril hanggang ika-2 ng Hulyo 2006 sa bansang Hapón, sa ayos na di-tuwiran (nonlinear order), kung hinalo ang pinakakuwento sa iba't ibang mga maiiksing kuwento ng mga nobela. Sa mga pasilip (preview) para sa susunod na episode, may dalawang numero ang binibigay nina Kyon at Haruhi. Base sa pagkakakuwento (kronolohikal na ayos) ang numerong binibigay ni Haruhi (kilala bilang ayos Haruhi), samantalang base naman sa pagpapalabas nito (ayos ng pag-ere) ang numerong binibigay ni Kyon (kilala bilang ayos Kyon). Hindi ito nagtutugma maliban lamang sa pasilip para sa ika-12 episode, kung saan pareho ang numerong binigay ng dalawa. Ang unang episode ng pagsasaere, Asahina Mikuru no Bouken Episode 00, ay ang unang episode rin ng mga DVD, kahit na sinusunod nito ang kronolohikal na ayos (pang-11 ang naturang episode sa kronolohikal na ayos). Noong isinaere muli ang serye noong 2009, nasa ayos ito ng kuwento (kronolohikal). Kinuha mula sa bersyon ng DVD ang mga episode ng unang season na ipinalabas noong 2009, kung itinatampok ang ilang pagbabagong biswal at dayalogo na wala sa orihinal na pag-ere nito noong 2006.

Ikalawang season

Mga sanggunian 

Mga listahan ng episode ng anime